CELEX: C2007/095/14
Language: fi
Date: 2007-04-28 00:00:00
Title: Asia C-391/05: Yhteisöjen tuomioistuimen tuomio (neljäs jaosto) 1.3.2007 (Finanzgericht Hamburgin (Saksa) esittämä ennakkoratkaisupyyntö) — Jan de Nul NV v. Hauptzollamt Oldenburg (Valmisteverot — Vapautus kivennäisöljyverosta — Direktiivi 92/81/ETY — Yhteisön aluevesillä tapahtuvan vesiliikenteen käsite)

28.4.2007   
            
            
               FI
            
            
               Euroopan unionin virallinen lehti
            
            
               C 95/9
            
         Yhteisöjen tuomioistuimen tuomio (neljäs jaosto) 1.3.2007 (Finanzgericht Hamburgin (Saksa) esittämä ennakkoratkaisupyyntö) — Jan de Nul NV v. Hauptzollamt Oldenburg
   (Asia C-391/05) (1)
   
   (Valmisteverot - Vapautus kivennäisöljyverosta - Direktiivi 92/81/ETY - Yhteisön aluevesillä tapahtuvan vesiliikenteen käsite)
   (2007/C 95/14)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Hamburg
   Pääasian asianosaiset
   
      Kantaja: Jan de Nul NV
   
      Vastaaja: Hauptzollamt Oldenburg
   Oikeudenkäynnin kohde
   Ennakkoratkaisupyyntö — Finanzgericht Hamburg — Kivennäisöljyjen valmisteverojen rakenteiden yhdenmukaistamisesta 19.10.1992 annetun neuvoston direktiivin 92/81 (EYVL 316, s. 12) 8 artiklan 1 kohdan c alakohdan tulkinta — Käsite ”yhteisön aluevedet ”ja ”vesiliikenne ”— Elbellä ruoppaukseen käytettävässä hopperiruoppaajassa moottoripolttoaineena käytettävien kivennäisöljyjen verottaminen
   Tuomiolauselma
   
               1)
            
            
               Kivennäisöljyjen valmisteverojen rakenteiden yhdenmukaistamisesta 19.10.1992 annetun neuvoston direktiivin 92/81/ETY, sellaisena kuin se on muutettuna 22.12.1994 annetulla neuvoston direktiivillä 94/74/EY, 8 artiklan 1 kohdan c alakohdan ensimmäisessä alakohdassa olevalla käsitteellä yhteisön aluevedet viitataan kaikkiin sellaisiin vesiin, joita kaikki merialukset, kapasiteetiltaan suurimmat alukset mukaan lukien, voivat käyttää kaupallisiin tarkoituksiin meriteitse tapahtuvaa liikennöintiä varten.
            
         
               2)
            
            
               Hopperiruoppaajalla ainesten imemisen ja pumppaamisen aikana suoritetut ajotoimenpiteet eli ruoppaustoiminnan suorittamiseen välittömästi kuuluvat siirtymiset paikasta toiseen kuuluvat direktiivin 92/81, sellaisena kuin se on muutettuna direktiivillä 94/74, 8 artiklan 1 kohdan c alakohdan ensimmäisessä alakohdassa tarkoitetun käsitteen vesiliikenne soveltamisalaan.
            
         
      (1)  EUVL C 10, 14.1.2006.